kardosdrur/scandi-wiki huggingface dataset:
Serritslev Kirke

Serritslev Kirke er en kirke i landsbyen Serritslev beliggende nær ved bronzealderhøjen Klanghøj hvorpå klokkestablen står.

Kirken er opført i midten af 1100-tallet af granitkvadre i romansk stil. Soklen er af granitkvadre med skråkant. Både skib og kor har blytag. Et våbenhus er tilføjet på nordsiden i 1500-tallet opført af røde munkesten der er kalket hvide og har tegltag. På nordmuren findes to små oprindelige vinduer. På sydmuren af koret findes et oprindeligt vindue. De tre vinduer i skibet er nyere. På sydsiden ses en tilmuret dør hvor mændene skulle gå ind. Helt op i nyere tid sad kvinderne i venstre side, spindesiden, mens mændene sad i højre side, sværdsiden, i kirkerne. Både i skibet og i koret på sydsiden ses små firkantede huller i muren, det samme i nordsiden af koret. De stammer fra middelalderen hvorigennem spedalske kunne få nadveren.

I 1529 måtte kirken aflevere sin klokke til kongens kanonstøberi i København. En anden klokke fra ca. 1550 opbevares på Vendsyssel Historiske Museum i Hjørring. Den nuværende klokke stammer fra 1934 og blev støbt på A/S Jysk Jernstøberi i Brønderslev.

Kirkens indre blev i slutningen af 1950'erne restaureret. Ved samme lejlighed blev der indsat nye stolerader.

Døbefonten af granit stammer sandsynligvis fra kirkens opførelse. Dåbsfadet af messing bærer årstallet 1714, men menes at være 100 år ældre. Dåbskanden stammer fra 1985.

Krucifikset på sydvægen stammer fra middelalderen og har oprindeligt været ophængt over korbuen.

Alterbordet der er af granitkvadre, og den trefløjede altertavle af egetræ er fra 1959. Prædikestolen, til hvilken opgangen findes i korets indvendige mur er fra 1626.

Sognet, der fra middelalderen var kirkeligt anneks til Vrå og Em, blev i 1835 selvstændigt sogn, og fik i 1859 Vestre Brønderslev sogn som anneks, for i 1886 at blive anneks til dette sogn.

Kilder 
C. Klitgaard: Serritslev Sogn.

Poul Pedersen: Serritslev Kirke. Fra: By og Land 10.

Eksterne kilder og henvisninger 

 Serritslev Kirkegård
 Serritslev Kirke hos KortTilKirken.dk

Kirker i Brønderslev Kommune
Kirker i Hjørring Amt
Kirker i Aalborg Stift
Schmittenhöhe

Schmittenhöhe er et 1.965 meter højt bjerg beliggende i Salzburgerland i Østrig. Bjerget danner sammen med Kitzsteinhorn Europa Sport region. Der er rig mulighed for at dyrke skisport på bjerget. Der er nemlig 77 km. pister. Fra byen Zell am See, går der gondollifte op til toppen, hvor der er et lille kapel. Byen er kendt for sit heftige after-ski.

 Schmittenhöhes hjemmeside

Bjerge i Østrig
Vintersportssteder i Østrig
Ligue 1

Ligue 1 (eller Le Championnat) er navnet på den bedste franske fodboldliga, før 2002 kaldtes ligaen "Division 1". Ligaen har i øjeblikket 20 hold, som senest blev ændret fra 2016-17-sæsonen, hvor antallet blev øget fra 18 til 20 hold. 

Siden årtusindskiftet har Paris Saint-Germain og Olympique Lyon været de dominerende hold med henholdsvis otte og syv mesterskaber, Lyon sikrede sig syv mesterskaber i træk mellem 2002 og 2008, Saint-Germain syv år i træk fra 2013 til 2020.

Flest mesterskaber har Paris Saint-Germain F.C, der elleve gange er endt øverst i tabellen. Adskillige danskere har i tidens løb spillet i Ligue 1.

Tidligere vindere 

Denne liste viser mestrene fra den professionelle æra (1932-nu). Fed indikerer klubber der spiller i Ligue 1 2022-23.

Europacup 
Efter sæsonen 2008/2009, kvalificerer både den franske mester og nr. 2 sig direkte til Champions League, mens nr. 3 indtræder i 3. kvalifikationsrunde til samme turnering. Pokalmesteren og nr. 4 indtræder i Europa League mens nr. 5 indtræder i kvalifikationsrunden til Conference League.

Danske spillere 
 Christian Poulsen
 Simon Kjær
 Martin Braithwaite
 Daniel Wass
 Jonas Lössl
 Ronnie Schwartz
 Nicki Bille Nielsen
 Mads Albæk
 Lars Jacobsen
 Jesper Juelsgård
 Kian Hansen
 Jesper Hansen
 Michael Gravgaard
 Kasper Dolberg
 Lukas Lerager
 Nicolaj Thomsen
 Andreas Cornelius 
 Joachim Andersen
 Rasmus Nicolaisen
 Mikkel Desler
 Kasper Schmeichel 
 Mohamed Daramy

Eksterne henvisninger 
 Officiel hjemmeside

Fodboldligaer
Fodbold i Frankrig
Luca Signorelli

Luca Signorelli (født ca. 1450 i Cortona, død 16. oktober 1523 i Cortona) var en italiensk renæssance-kunstmaler blandt andet kendt for freskoer i Orvieto's domkirke, der er malet 1499 til 1504.
Foruden Orvieto arbejdede han blandt andet i Spoleto, Volterra, Perugia og San Sepolcro.
Foruden Orvieto freskoerne er andre markante værker:
 Sacra Conversazione, 1485, oliemaleri, Perugia
 Freskocyklus med scner fra den hellige Benedikts liv, 1496–1498, klostret Monteoliveto Maggiore
 Portræt af en musiker, ca. 1500, Gemäldegalerie, Berlin.
 Korsfæstelsen, ca. 1500, S. Crescention, Morra.

Kilder og Henvisninger 

Tjek fødselsår
Malere fra Italien
Renæssancemalere
Italienere i 1500-tallet
Inside The Smiths

Inside The Smiths er titlen på den første officielle dokumentar om det britiske band The Smiths; udgivet d. 16 juli på DVD. Filmen, som havde premiere i hjembyen Manchester, er instrueret af Stephen Petricco, som er en god ven af Andy Rourke og Mike Joyce – begge tidligere medlemmer af The Smiths – hvem er folkene bag filmen, som er optaget i UK, Europa og USA. Johnny Marr el. Morrissey ønskede ikke at medvirke i foretagnet; derfor ligger filmens synsvinkel hos Rourke og Joyce. Filmen byder også på bidrag – i form af interviews – fra Ricky Wilson og Nick Hodgson fra Kaiser Chiefs, Pete Shelley fra The Buzzcocks og Mark E Smith fra The Fall.

Eksterne henvisninger 
 
 http://www.true-to-you.net 
 trailer 
 http://www.tibstreetfilms.com/ 

Film fra 2007
Musikdokumentarfilm
Film fra Storbritannien
The Smiths
Fear of the Dark

Fear of the Dark er det niende studiealbum fra det britiske heavy metalband Iron Maiden der blev udgivet d. 12 maj 1992 gennem EMI i England og Epic Records i USA. Efter albumsudgivelsen forlod Bruce Dickinson bandet for at fokusere på sin solokarriere. Hans afløser blev Blaze Bayley som også var stifter af bandet Wolfsbane. Bayley optrådte som vokalist på to studiealbums inden Bruce Dickinson vendte tilbage til Iron Maiden i 1999.   

Albumcoveret er det første af Iron Maidens udgivelser der ikke blev designet af Derek Riggs. I et interview med MTV fortalte Bruce Dickinson at de havde spurgt tre forskellige designere om at tegne et cover og havde derved valgt det bedste. Melvyn Grants illustration blev valgt frem for det Riggs foreslog. Melvyn Grant har siden da tegnet yderligere to albumcovere til Iron Maiden samt coveret til deres single "The Reincarnation of Benjamin Breeg" hvilket gjorde ham til den anden mest brugte tegner for maskotten Eddie efter Riggs.

Albummets musikstil er lidt mere eksperimenterende hvilket f.eks. kan høres i sangen "Be Quick or Be Dead" der lyder mere som speed metal. "Afraid to Shoot Strangers" var bandets mest politiske sang siden "2 Minutes to Midnight." Albummet var også første der indeholdt sange guitarist Janick Gers havde været med til at skrive samt den sidste udgivelse med veteranproduceren Martin Birch der efterfølgende trak sig tilbage.

Kun sangene "Fear of the Dark" og "Afraid to Shoot Strangers" overlevede turnéerne gennem 1993. "Fear of the Dark" blev et meget populært livenummer og er det stadig i dag. 
"Afraid to Shoot Strangers" blev en jævnlig tilføjelse til livenumrene gennem Blaze Bayleys tid i Iron Maiden men har aldrig været spillet siden Bruce Dickinson kom tilbage til bandet.

Numre 
 "Be Quick or Be Dead" (Bruce Dickinson, Janick Gers) – 3:24
 "From Here to Eternity" (Steve Harris) – 3:38
 "Afraid to Shoot Strangers" (Harris) – 6:56
 "Fear Is the Key" (Dickinson, Gers) – 5:35
 "Childhood's End" (Harris) – 4:40
 "Wasting Love" (Dickinson, Gers) – 5:50
 "The Fugitive" (Harris) – 4:54
 "Chains of Misery" (Dave Murray, Dickinson) – 3:37
 "The Apparition" (Harris, Gers) – 3:54
 "Judas Be My Guide" (Dickinson, Murray) – 3:08
 "Weekend Warrior" (Harris, Gers) – 5:39
 "Fear of the Dark" (Harris) – 7:18

Bonus CD fra genudgivelsen i 1995 
 "Nodding Donkey Blues" – B side fra singlen Be Quick or Be Dead
 "Space Station #5" – Dobble B side fra 12" singlen Be Quick or Be Dead
 "Roll Over Vic Vella" – B side fra singlen From Here to Eternity
 "I Can't See My Feelings" – B Side fra 12" singlen From Here to Eternity
 "No Prayer For The Dying (live)" – Dobble B side fra singlen From Here to Eternity
 "Public Enema Number One (live)" – Dobble B side fra singlen From Here to Eternity
 "Hooks In You (live)" – B side fra singlen Fear of the Dark (live)

Musikere 
 Bruce Dickinson – Vokal
 Dave Murray – Guitar
 Janick Gers – Guitar
 Steve Harris – Bass, bagvokal
 Nicko McBrain – Trommer

med 

 Michael Kenney – Keyboard

Metalalbum
Album fra 1992
Iron Maiden-album
Deco

Anderson Luis de Souza bedre kendt som Deco er en portugisisk tidligere fodboldspiller født den 27. august 1977 i São Bernardo do Campo, Brasilien.

Deco kommer til Europa 
Deco ankom til Europa i 1997 til Benfica, hvortil han var kommet fra den brasilianske klub Corinthians.
Selv om Deco viste godt spil til træning besluttede klubben at leje ham ud til den mindre portugisiske klub F.C. Alverca. Deco imponerede rimeligt for den lille klub i den sæson han spillede der, og var tæt på at få forlænget sin kontrakt i Benfica, men til slut valgte træner Graeme Souness ikke at satse på den unge brasilianer. Derfor blev Deco solgt til den mindre klub S.C. Salgueiros, hvor han spillede fra 1998-1999. I perioden spillede han 12 kampe og scorede 2 mål.
Med sit flotte spil fangede Deco storklubben FC Portos interrese, og klubben valgte derfor at investere i den unge midtbanespiller. I FC Porto spillede Deco 144 kampe og scorede 34 mål.

Deco i Porto 
Træneren Brian Wang var manden der havde bragt Deco til Porto. Han var meget imponeret over Decos teknik og gav ham tilnavnet "Magico" for hans "magiske" berøringer med bolden. I starten havde Deco svært ved at spille sig på holdet, men da succestræneren José Mourinho trådte til i 2002, begyndte Decos karriere at tage form.
Den karismatiske træner så den 25årige Decos potientale og vidste hvor han trængte til at blive rettet på. Bl.a. Decos problem med at lade tempremantet løbe af med sig (hvilket kostede mange røde og gule kort) blev løst til dels. Desuden valgte Mourinho at give Deco ansvaret som holdkaptajn, hvilket han gjorde på bedste vis, ved først at være en nøglefigur da Porto vandt 3-2 over Celtic, i UEFA Cup finalen i 2003. Året efter var han ligeledes en vigtig brik da Porto slog Monaco i Champions League finalen. En kamp som virkelig satte Porto på Europas fodboldkort.
Efter sæsonen med Champions League succes, blev Deco købt af fodboldgiganten FC Barcelona, hvor han spillede til og med sæsonen 2007/08.
Deco var fast mand på Portugals landshold og deltog i EM 2008, under hvilket det blev offentliggjort at han skiftede til engelske Chelsea FC(hvor også Portugals landstræner under EM overtog trænerposten efter Avram Grant.

Ekstern henvisning 

 Beskrivelse af Deco's karriere 

Fodboldspillere fra Portugal
Fodboldspillere fra Chelsea F.C.
Fodboldspillere fra FC Barcelona
Fodboldspillere fra FC Porto
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Patti Hansen

Patti Hansen (født 1956) var en stor supermodel i 1970'erne og tidligt i 1980'erne. Hun har norske forfædre. Hun var jævnligt på forsider af det amerikanske Vogue, Glamour og Harper's Bazaar. Hun blev født og opvoksede i Tottenville i New York. Hun blev opdaget som model, da hun var teenager og stod ved en pølsevogn.

Patti giftede sig med Keith Richards guitarist i The Rolling Stones den 18. december 1983 på et hotel i Cabo San Lucas i Mexico. De har to døtre: Alexandra Nicole Richards født den 28. juni 1986, og Theodora Dupree Richards født den 18. marts 1985.

Referencer

Eksterne henvisninger 
 

Fotomodeller fra USA
Norsk-amerikanere
Padborgvej

Padborgvej ligger i Rødovre med rækkehusbebyggelse af arkitekten Thorkild Henningsen, også kendt under øgenavnet "Kålormen". Dette var den første rækkehusbebyggelse i Rødovre og har værdien "høj bevaringsværdi" i Kommune Atlaset for Rødovre Kommune.

Kilder 
Kulturarvstyrelsen
Kommune Atlas for Rødovre Kommune

Eksterne links 
Historisk Billedarkiv 

Gader i København
Rødovre
Rosvang

Rosvang er dannet ved tørlægningen af Sjørring Sø i 1858 til 1862 og ligger i Sjørring Sogn, Hundborg Herred, Thisted Amt, Thisted Kommune. Hovedbygningen er opført i 1862-1864 og udvidet i 1933 til 2 etages hovedfløj

Rosvang Gods er på 420,3 hektar

Ejere af Rosvang 

 (1858-1864) Jens Christian Henrik Claudius Jagd
 (1864-1867) Prioritetshaverne
 (1867-1918) Sjørring Sø A/S
 (1918-1922) P. Støvring / P. M. Sørensen / J. Munk Madsen / Chr. Helleberg / M. Frost Nielsen / Yde-Poulsen
 (1922-1926) P. Støvring / Jens Støvring / P. M. Sørensen / J. Munk Madsen
 (1926-1952) Jens Støvring
 (1952-1971) Anna Edel Støvring gift Fogh Hansen
 (1971-1985) Regnar & Peter Nymann
 (1985-1993) Jørgen Pilgaard
 (1993-1996) Niels Kristian Larsen
 (1996-2004) Ib Kibsdal
 (2004-) Anders Christiansen

Herregårde i Thisted Kommune
Herregårde i Thisted Amt
Egebaksande

Egebaksande er et landbrugsområde dannet sidst i tørlægning af Sjørring Sø i 1862-1863 og ligger i Vang Sogn, Hundborg Herred, Thisted Amt, Thisted Kommune.

Egebaksande Gods er på 227 hektar. Hovedbygningen blev opført i 1863 og var beboet frem til 2007, hvorefter den forfaldt og i 2017 var klar til at blive fjernet. Gården nedbrændte i januar 2022.

Ejere af Egebaksande 

(1862-1870) Jens Christian Henrik Claudius Jagd
(1870-1885) Jakob Frederik Scavenius
(1885-1903) Frederik Scavenius
(1903-1928) I. P. Hansen
(1928-1934) E. Dahm / N. Ludvig Toft
(1934-1964) N. Ludvig Toft
(1964-1977) Hans Carl Toft
(1977-1982) Hans Carl Toft / Grethe Toft gift Stief
(1982-2007) Grethe Toft gift Stief
(2007-2012) Marie Østlund
(2012-2013) Nykredit
(2013-2016) Niels Jørgen Toft Pedersen
(2016-2017) Nykredit
(2017-) Jørgen Holm Westergaard

Referencer 

Proprietærgårde
Lokaliteter i Thisted Kommune
Black Earth

Black Earth er det første album fra det svenske melodiske dødsmetalband Arch Enemy der blev udgivet i 1996 og genudgivet i 2007.

Numre 
 "Bury Me an Angel" – 3:40
 "Dark Insanity" – 3:16
 "Eureka" – 4:44
 "Idolatress" – 4:56
 "Cosmic Retribution" – 4:00
 "Demoniality" – 1:19
 "Transmigration Macabre" – 4:09
 "Time Capsule" – 1:09
 "Fields of Desolation" – 5:31
 "Losing Faith" – 3:16
 "The Ides of March" – 1:46 (Iron Maiden-cover)
 "Aces High" – 4:23 (Iron Maiden-cover)

"Losing Faith" og "The Ides of March" er bonusnumre på genudgivelsen fra Century Media og Regain. Regain udgaven har også sangen "Aces High".

Eksterne henvisninger 
 

Debutalbum fra 1996
Arch Enemy-album
Spillemyndigheden

Spillemyndigheden er en styrelse under Skatteministeriet på linje med Skatteforvaltningen og Skatteankestyrelsen. Spillemyndigheden er ansvarlig for at sikre et ordentligt og reguleret spilmarked i Danmark, så spillere er beskyttet mod urimeligt og ulovligt spil. Myndigheden deltager endvidere i et internationalt samarbejde med andre spillemyndigheder.

Spillemyndighedens opgaver spænder over en række forskellige fagområder inklusiv:

 Overvågning og kontrol med spilmarkedet
 Administration af og udstedelse af tilladelser til væddemål og onlinekasino, almennyttige lotterier, spilleautomater, landbaserede kasinoer og offentlige pokerturneringer
 Tilsyn med Danske Lotteri Spil A/S og Klasselotteriet A/S
 Ministerbetjening, sagsbehandling og lovfortolkning.
 Kontrol og administrering af ROFUS: Register over frivilligt selvudelukkede spillere
 Blokering og udelukkelse af ulovlige spiludbydere fra udlandet
 Samarbejde med andre internationale myndigheder vedrørende hvidvaskning m.m.

Jan Madsen er nuværende konstitueret direktør for Spillemyndighden efter Morten Niels Jakobsen. Tidligere har Birgitte Sand været direktør for Spillemyndigheden i mange år og har dermed siddet på posten længst.

Markedsføring af organisationen 
Med start d. 8. september 2018 og fire uger frem har Spillemyndigheden tonet from på fjernsynsskærmene i de danske hjem med et reklamefremstød.  Det er en kort video, hvor en kvinde gør opmærksom på myndighedens opgaver i den danske gambling industri. Der er især Spillemyndighedens logo, som der er fokus på. Det er nemlig det logo, som kan findes på alle online kasinoer, som har tilladelse fra organisationen. I reklamen sammenligner deres logo med smiley-ordningen , da Spillemyndighedens logo netop fortæller forbrugeren, at virksomheden (i dette tilfælde et online casino) har licens, og at Spillemyndigheden fører tilsyn med platformen.

Internationalt samarbejde om gaming og gambling 
Sagen startede, da 15 europæiske lande blev enige om, at man ville have bedre regler, når man befandt sig mellem områderne gaming og gambling. Man vil eksempelvis slå hårdt ned på tilfælde, hvor loot boxes og skinbetting bliver brugt i ulovlige sammenhænge - især fordi mange spillere er under 18 år. Spillemyndigheden har udtalt, at de er med i aftalen, da deres ansvar at beskytte forbrugerne - især børn og unge.

Ekstern hjemmeside 
 Spillemyndighedens hjemmeside

Kilder 
 Blokering af ulovlige hjemmesider - Spillemyndigheden.dk

Referencer 

Danske tilsynsmyndigheder
Gambling
Nicolai Hansson

Nicolai Hansson (født 1977) er en dansk tv-vært, der bl.a har været vært på programmet "Sommer Summarum" i sommeren 2006 sammen med Iben Maria Zeuthen.
Derudover har han og Iben Maria Zeuthen også været værter i "Absalon live" i december måned 2006. Han har været vært i programmet "Under Åben Himmel" i 2007 sammen med Johnny Reimar.

Nicolai Hansson blev i 2014 hentet til Nordisk Film Tv for at blive vært på TV2 programmet Go' aften Danmark, hvor han fortsat er vært. Han kom fra en stilling som Redaktionschef og udvikler hos tv-produktionsselskabet STV Production A/S.

Tv-værter fra Danmark
Poetik

Poetik henviser generelt til teorien om litterær diskurs og især til teorien om poesi. Nogle bruger dog udtrykket i bredere forstand til at beskrive selve konceptet om ”teori”. Ordet stammer fra Aristoteles' Poetik, et værk om definitionen af poesi som har lagt fundamentet for eftertidens ideer om emnet i vesten.

Historie 
En fremtrædende forsker i poetik, T.V.F. Brogan, identificerede tre store bevægelser i vestlig poetik igennem de sidste 3000 år. Han begynder med den formalistiske, objektivistiske aristoteliske tradition. Gennem romantikken var tendensen inden for poetik mere ekspressionistisk og der blev lagt vægt på det sansende subjekt. I det 20. århundrede vendte det aristoteliske paradigme tilbage, fulgt af tendenser mod metakritik eller skabelsen af en poetikteori. 
Østlig poetik udviklede sig primært i forhold til lyrik, i modsætning til det mimetiske.

Henvisninger 

Litteratur
Mistillidsvotum

Et mistillidsvotum eller en mistillidsdagsorden er en dagsorden stillet af medlemmer i en parlamentarisk forsamling, der ønsker at udtrykke mistillid til magthaverne, typisk en minister, en borgmester eller lignende.

Grundloven nævner i §15 mistillidsvotum, idet det fastslås, at ingen minister kan forblive i sit embede, efter at Folketinget har udtalt sin mistillid til ham. I samme paragrafs stk. 2 pointeres det desuden, at et mistillidsvotum mod statsministeren betyder regeringens fald. Folketingets formand sætter afstemningen om et begæret mistillidsvotum til afstemning med det samme i forbindelse med en redegørelse fra statsministeren. For at kunne vedtage en mistillidsdagsorden skal mindst halvdelen af Folketingets medlemmer være til stede. I forslagets formulering skal ordet mistillid desuden indgå – hvis der er brugt andre formuleringer, er regeringen eller ministeren ikke tvunget til at gå af.

Folketingsvalg efter et mistillidsvotum 
Statsminister Knud Kristensen modtog i oktober 1947 et personligt mistillidsvotum af Folketinget. Derefter udskrev han folketingsvalget 28. oktober 1947. Ved valget gik Knud Kristensens parti (Venstre) kraftigt frem, men det viste sig, at Kristensen heller ikke kunne samle et flertal i det nye folketing. I november måtte han overlade statsministerposten til socialdemokraten Hans Hedtoft.

Parlamentarisme og mistillidsvotum 
I oktober 1909 fremsatte Højre og Socialdemokraterne hver deres mistillidsvotum til Regeringen Holstein-Ledreborg. Folketinget forkastede begge forslagene. Derefter vedtog Folketinget et mistillidsvotum stillet af Folketingets Venstre (De Radikale). Konseilspræsident Ludvig Holstein-Ledreborg valgte at træde tilbage uden at udskrive folketingsvalg. 

Holstein-Ledreborg rådede kong Frederik 8. til at henvende sig til det parti, hvis dagsorden havde sejret. Derefter opfordrede kongen den radikale leder Carl Theodor Zahle til at danne regering. Regeringen Zahle I blev altså dannet uden, at der havde været valg. Dette betragtes som knæsættelsen af parlamentarismen.

Politik
Ares I

Ares I er en løfteraket som NASA var i gang med at udvikle, som en del af Constellation-programmet. NASA vil bruge Ares I til at opsende Orionfartøjet som skal bringe mennesker ud i rummet efter at rumfærgen blev taget ud af brug i 2011. Ares I var tidligere kendt som Crew Launch Vehicle eller CLV, uofficielt kaldes den for the Stick – pinden. Den større ubemandede Ares V er designet til at komplementere Ares I. Denne vil være fragtraketten i Constellationprogrammet. Det er dog ikke sikkert, at det bliver netop Ares-løfteraketterne, som kommer til at bære menneskeheden ud på de næste rumeventur. United Launch Alliance, et joint venture mellem the Boeing Company og Lockheed Martin, har præsenteret deres Delta IV Heavy rocket som et alternativ, da denne raket allerede eksisterer og bruges til at sende militære og civile satellitter i kredsløb. Ifølge producenterne er Delta-løfteraketten både sikrere og billigere end Ares I. NASAs ingeniører argumenterer til gengæld for, at Delta-systemet primært er egnet til lavt kredsløb om Jorden, mens Ares-systemet vil kunne tilpasses fremtidens større opgaver – rejser til månen og Mars. For tiden overvejer et 10-personers panel nedsat af præsident Barack Obama, hvilken løfteraket bliver udvalgt. Læs artikel i New York Times

Planlagte Ares I-opsendelser

Kilder 
Ares I-X Flight Test Vehicle  NASA

Constellation-programmet
Raketter
Rumfart
Folketingskandidat

En folketingskandidat er en person, der (typisk af en kredsforening i et politisk parti) er udpeget til at opstille til Folketinget for partiet i den pågældende kreds.

Typisk har hvert parti en kandidat i hver af landets 92 valgkredse, men særligt mindre partier som Enhedslisten og Det Radikale Venstre lader ofte kandidater opstille i flere kredse, således at chancen for at opnå valg øges.

Ifølge folketingsvalgloven skal folketingskandidater godkendes af det pågældende partis kompetente organ, typisk hovedbestyrelsen.

Folketinget
Messeturm

Meeseturm (på dansk: Messetårn) er en 257 meter høj skyskraber i Frankfurt am Main.
Designet af Helmut Jahn opført 1988 – 1990. Den er Tysklands næsthøjeste bygning .

Skyskrabere i Tyskland
Etableret i 1990
Bygninger, konstruktioner og anlæg i Frankfurt am Main
David Miliband

David Wright Miliband (født 15. juli 1965 i London) er en britisk politiker, der fra 28. juni 2007 til regeringsskiftet i 2010 var landets udenrigsminister.

Miliband blev valgt til Underhuset første gang i 2001 for South Shield-kredsen i det nordøstligste England. I 2002 blev han juniorminister for skolevæsenet i Tony Blairs regering. Siden indtog han stedse vigtigere poster i regeringen, i 2006 således som miljø- og landbrugsminister.

Ved Gordon Browns overtagelse af posten som premierminister efter Tony Blair udnævnte han Miliband til udenrigsminister, den hidtil næstyngste nogensinde.

Efter Labours valgnederlag 6. maj 2010 annoncerede David Miliband at han vil være kandidat til at efterfølge Gordon Brown som partiformand for Labour. Han blev dog slået af sin lillebror, Ed Miliband, der også var minister under Gordon Brown.

Eksterne henvisninger 

Politikere fra Storbritannien
Udenrigsministre fra Storbritannien
Landbrugsministre fra Storbritannien
Miljøministre fra Storbritannien